แพท รับ คลิปตบแหลก ของจริง
แต่ไม่ได้ลงมือก่อเหตุ ไปขอโทษและช่วยห้าม จ่อจับมือโพสต์-ปายสี,ฉาวประเดิมปี 2559 แชร์คลิปว่อนเน็ต วัยรุ่นหญิง 2 กลุ่มตบตีกันนัว โดยมีภาพดาราสาวชื่อดัง แพท-ณปภา ร่วมวง ซึ่งเจ้าตัวยอมรับ อยู่ในคลิปจริง ยันไม่ผิด เหตุคู่กรณีของพี่สาว-หลานสาวนัดไปเคลียร์ปัญหา แต่ระหว่างรอตำรวจมาเป็นพยาน จู่ๆเกิดชุลมุน ระบุถึงเป็นดาราก็เป็นคน ครอบครัวเดือดร้อนก็ต้องช่วย ยันเอาผิดคนที่โพสต์คลิปทำให้เสียชื่อเสียง,เป็นประเด็นฮือฮาตั้งแต่ต้นปี 2559 เมื่อผู้สื่อข่าวรายงานว่า ในโลกออนไลน์ตั้งแต่ช่วงเช้าวันที่ 3 ม.ค. มีการแชร์คลิปวีดิโอ ความยาว 1.30 นาที เป็นภาพวัยรุ่นหญิง 2 กลุ่มตบตีกัน ซึ่งต่อมามีการระบุว่าเป็นซอยอยู่ดี ย่านวัดพระยาไกร โดยในคลิปพบว่ามีสาวเสื้อแดงหน้าคล้ายดาราสาว แพท-ณปภา ตันตระกูล ร่วมวงอยู่ด้วย ซึ่งเมื่อตรวจสอบพบว่า มีผู้ใช้เฟซบุ๊กโพสต์คลิปวีดิโอดังกล่าว และระบุข้อความว่า นี่คลิปไม่ได้ตัดต่อค่ะ ดูเอาเลยฉันเสื้อฟ้าอยู่คนเดียวในนั้น นอกนั้นใครไม่รู้ ซึ่งหลังจากมีการแชร์คลิปก็เกิดกระแสวิพากษ์วิจารณ์กระหึ่มโลกออนไลน์ โดยผู้เข้าไปชมคลิปต่างแสดงความคิดเห็นกันไปต่างๆนานา และหลังจากนั้นไม่นาน ผู้โพสต์คลิปดังกล่าวก็ได้ลบคลิปและข้อความที่โพสต์ออก,ต่อมาผู้สื่อข่าวโทรศัพท์หาดาราสาว แพท-ณปภา ถึงกรณีคลิปรุมตบกันหลุดว่อนโลกโซเชียล และถูกอ้างว่ามีแพทในคลิปว่าใช่เจ้าตัวหรือไม่ แพท-ณปภา ยอมรับว่าเป็นตนเองจริง และเผยว่าเรื่องเกิดขึ้นเมื่อวาน (2 ม.ค.) เวลาประมาณ 4 โมงเย็น แต่ตนไม่ได้ตบกับใคร ไปช่วยเคลียร์ คือพี่สาวและหลานสาวของตนมีเรื่องกับคู่กรณี ทางคู่กรณีขอเคลียร์ โดยเป็นคนนัดเวลาว่าจะมาเจอ ซึ่งทางตนก็ไม่ได้อยากมีเรื่อง แต่ถ้าเคลียร์กันแล้วเรื่องจบก็โอเค เพราะไม่ได้อยากมีปัญหา ก่อนจะไปที่นัดหมายตนโทร.ตามตำรวจให้มาเป็นพยานในการเคลียร์กัน แต่ตำรวจยังมาไม่ถึงก็เกิดเรื่องกันแล้ว พอทางคู่กรณีหนีขึ้นรถไป สักพักตำรวจก็มาแต่มาไม่ทัน เพราะเกิดเรื่องไปแล้ว แต่ไม่เห็นมีคนพูดถึงเลยว่ามีตำรวจมาช่วยเคลียร์,เมื่อถามถึงกระแสที่ว่าคลิปตบที่หลุดออกมาเป็นเพราะแพทแค้นที่โดนคู่กรณีแย่งแฟนไปจึงเกิดเรื่อง ดาราสาวตอบปฏิเสธว่า คลิปที่หลุดออกมาเป็นการดิสเครดิตตน ยอมรับว่ามีเรื่องกัน แต่ไม่ได้แย่งผู้ชายกัน คือผู้ชายคนนั้นเข้ามาทำดีกับตน เข้ามาในครอบครัว มาช่วยงานตนในบ้าน ซึ่งมันดีเกินไป ไม่รู้ว่าเขาหวังอะไร แล้วตนก็จับได้ว่าเขาเข้ามาแบบไม่บริสุทธิ์ใจ แต่เขากลับไปรวมหัวกับผู้หญิงคนนั้น ถ้าตนคบกับใครก็บอกว่าคบ แต่นี่ตนก็พูดว่าตนโสด ไม่ได้คบกับคนนี้ ผู้ชายคนนั้นไม่มีสาระสำคัญอะไรกับตนเลย ไม่ได้ทะเลาะกันเพราะแค้นอะไรทั้งนั้น ทางนู้นพยายามเบี่ยงประเด็นให้ตัวเองดูน่าสงสาร คู่กรณีไม่พูดถึงเลยว่าตัวเองเป็นคนนัดเคลียร์กับทางเราเอง และใช้คำว่าโดนรุม เขามาแถวบ้านตน คนแถวบ้านตนพอรู้ว่าตนมีเรื่องก็มาช่วยเป็นพยาน ไม่ได้มารุมอย่างที่เขาบอกเลย,ส่วนกรณีที่หลายคนวิพากษ์วิจารณ์ว่า แพท เป็นดารา ไม่น่าเกิดเรื่องแบบนี้ ดาราสาวกล่าวว่า คือแพทเป็นคน มีความรู้สึก แพทไม่ใช่นางฟ้า ไม่ใช่ ซุปเปอร์สตาร์ที่ต้องรักษาชื่อเสียงของตัวเอง แพทมีครอบครัวที่เหลือกันอยู่แค่นี้ แพทเลือกครอบครัวไม่ได้เลือกชื่อเสียง จะให้บอกพี่สาวว่า พี่ไปเถอะ แพทเป็นดารา แพทกลัวเสียชื่อ พี่ไปเคลียร์เองนะ แพทไม่ไปค่ะ อย่างนี้มันก็ไม่ใช่ และแพทไปเพื่อจะไปเคลียร์ ไม่ได้ไปตบตีกับใครเลย ไปถึงแพทก็พูดว่าขอโทษ พี่สาวของแพทก็ขอโทษ บอกคู่กรณีว่าจะคุยกับลูกเอง แต่ทางโน้นเขาไม่ยอม เขายังพูดเลยว่าไม่เกี่ยวกับพี่แพท เขาจะเคลียร์กับหลานสาวแพทเอง ซึ่งแพทก็โอเคไม่เกี่ยวกับแพท ถ้าดูในคลิปก็จะได้ยินเสียงว่าแพทให้ทุกคนหยุด รอให้ตำรวจมาเคลียร์ แต่มันชุลมุนไปแล้ว และทางเขาก็ไม่อยู่รอที่จะเคลียร์ด้วย เดินไปขึ้นมอเตอร์ไซค์หนีกลับไปเลย แต่สุดท้ายมาลงคลิปแล้วเอาแพทไปเกี่ยวกับเรื่องนี้ ซึ่งแพทงงมาก ไหนตอนที่คุยกันบอกไม่เกี่ยวกับแพท แต่ตอนเอาคลิปมาลงดันดึงแพทเข้าไปเกี่ยว,เมื่อถามว่า จะมีการฟ้องร้องคนที่เอาคลิปมาลงแล้วทำให้เสียชื่อเสียงหรือไม่ แพทตอบว่า ตอนนี้แจ้งความกับตำรวจไว้แล้วและคุยกับทนายความแล้ว อาจจะมีฟ้องร้องคนที่โพสต์คลิปทำให้ตนเสียชื่อเสียง เพราะคิดว่าเขาทำไม่ถูกต้อง แพทขอบคุณทุกคนที่เข้าใจ ขอบคุณที่มองว่าแพทก็เป็นคนธรรมดาคนหนึ่ง ส่วนผู้ใหญ่ที่ช่องจะเรียกเข้าไปชี้แจงหรือไม่ ตนคิดว่าคงไม่มีอะไร มันเป็นเรื่องในครอบครัว แต่โดนคนไม่หวังดีเอาคลิปมาปล่อยเพื่อดิสเครดิต ตนว่าผู้ใหญ่น่าจะเข้าใจ คงไม่มีการตำหนิอะไร,ทั้งนี้ ในอินสตาแกรมของสาว แพท-ณปภา ได้ตอบกลับแฟนคลับที่เข้ามาสอบถามถึงเรื่องดังกล่าว พร้อมติดแท็ก #ทีมแพท เพื่อเป็นกำลังใจให้เธอว่า ทีมแพทน่ารักที่สุด ขอบคุณกำลังใจดีๆ นะคะ แพทมีเหตุผลแน่นอน สำหรับทีมแพทคุณมั่นใจได้เลยว่าแพทไม่ผิด และยังเป็นคนดีของทุกคน รัก #ทีมแพท,นอกจากนี้ วันเดียวกัน ผู้สื่อข่าวได้ไปสอบถามตำรวจที่ สน.วัดพระยาไกร ซึ่งดูแลรับผิดชอบพื้นที่จุดเกิดเหตุในคลิปดังกล่าว ก็ได้รับแจ้งว่า ยังไม่มีใครมาแจ้งความแต่อย่างใด และแนะนำให้ไปที่ สน.ยานนาวา เนื่องจากเป็นพื้นที่ติดกัน ซึ่งก็ได้รับการเปิดเผยจาก ร.ต.ท.ณรงค์ฤทธิ์ พุ่มพวง พงส.สน.ยานนาวา ว่า น.ส.ณปภา หรือ แพท ตันตระกูล เคยเดินทางเข้ามาที่ สน.ยานนาวา เมื่อประมาณ 2 เดือนแล้ว โดยพาหลานสาวมาแจ้งความเนื่องจากถูกทำร้ายร่างกาย ที่บริเวณหน้าห้างสรรพสินค้าโรบินสัน ถนนเจริญกรุง สาขาบางรัก แขวงและเขตบางรัก กทม. เนื่องจากหลานสาวมีเหตุทะเลาะกันในเฟซบุ๊กกับคู่อริ มีการด่าทอและได้นัดมาเพื่อพูดคุยกัน พอเจอหน้ากันก็มีปากเสียงและมีการทำร้ายร่างกาย จึงมา แจ้งความลงบันทึกประจำวันไว้เป็นหลักฐาน โดยตอนที่เดินทางเข้ามาแจ้งความมีแค่ แพท หลานสาว และเพื่อนของแพทอีก 1 คน เท่านั้น มาให้การเบื้องต้นว่า หลานสาวได้นัดมาคุยกับคู่อริที่ทะเลาะด้วย แต่ตกลงกันไม่ได้จึงเกิดปากเสียงและทำร้ายร่างกายกัน โดยคู่อริพาพวกมารุมทำร้ายประมาณ 3-4 คน และหลานสาวมีอาการบาดเจ็บเล็กน้อยบริเวณใบหน้าและตัว แพทเข้าไปห้าม หลังแจ้งความเสร็จจึงเดินทางกลับ,ร.ต.ท.ณรงค์ฤทธิ์กล่าวอีกว่า ส่วนที่ว่าเป็นจุดเกิดเหตุเดียวกับในคลิปที่ถูกนำออกมาเผยแพร่หรือไม่นั้น ตนคาดว่าไม่น่าจะใช่ เพราะตอนที่มีการเข้ามาแจ้งความ เวลาที่เกิดเหตุเป็นเวลากลางคืน เบื้องต้นผู้แจ้งต้องการแจ้งเพื่อเป็นหลักฐานไว้ว่าหากมีการทะเลาะวิวาท หรือทำร้ายร่างกายกันอีกจะดำเนินคดีกับคู่กรณีตามกฎหมายต่อไป
ฉาวประเดิมปี 2559 แชร์คลิปว่อนเน็ต วัยรุ่นหญิง 2 กลุ่มตบตีกันนัว โดยมีภาพดาราสาวชื่อดัง แพท-ณปภา ร่วมวง ซึ่งเจ้าตัวยอมรับ อยู่ในคลิปจริง ยันไม่ผิด เหตุคู่กรณีของพี่สาว-หลานสาวนัดไปเคลียร์ปัญหา
ข่าวหน้า1,ฉาวประเดิมปี 2559,แพท,ณปภา,คลิปตบตี,ปายสี,โลกโซเชียล,ตำรวจ,แย่งแฟน,ข่าว,ไทยรัฐฉบับพิมพ์